《寿梁漕》
宋代·吴泳

维日在娄春事殷，维桐始华天气新。
乱红绕树绿幄均，樱笋又荐冰盘珍。
知是燕胎协卜、牛宿会辰，绣衣立当霄汉春。
骊驾飞茺天河津，帕中玉屑粮未陈。
镜里宝月光逼真，廉如一条冰照人，
健如九皋鹤离群。舌根不道烟火尘，
鼻端那受富贵熏。手探囊方皆林神，
袖出荐纸生烟云。兕觥只酌春酒醇，
衣佩更取秋兰纫。民居安安鸿雁宾，
吏胆帖帖乌鸢驯。王母之桃庄生椿，
宁如洙泗一字仁。原言福星当紫宸，
光照邻女长无贫。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。